cyanic-selkie/wikianc huggingface dataset:
Cochlear aqueduct
ด้านใน (medial) ของช่องแครอทิด (carotid canal) ใกล้ ๆ ริมด้านหลังของมันโดยอยู่ข้างหน้าแอ่งคอ (jugular fossa) จะเป็นแอ่งรูปสามเหลี่ยม ที่ยอดของแอ่งรูปสามเหลี่ยมมีช่องเล็ก ๆ คือ cochlear aqueduct หรือ aqueduct of cochlea ซึ่งเป็นส่วนต่อโดยเป็นท่อจากเยื่อดูรา เป็นจุดส่งหลอดเลือดดำจากคอเคลียไปเชื่อมกับหลอดเลือดดำที่คอ (jugular vein) เป็นส่วนเชื่อมช่อง subarachnoid space ที่มีน้ำสมองร่วมไขสันหลัง (cerebrospinal fluid) กับช่องที่เต็มไปด้วยน้ำ perilymph ของคอเคลียอันเป็นส่วนของระบบการได้ยินเข้าด้วยกัน โดยช่องของคลอเคลียก็ต่อเนื่องกับช่องที่เต็มไปด้วยน้ำ perilymph ของระบบการทรงตัวด้วย
พระเจ้าหนูเอ่อร์ฮาชื่อ
พระเจ้าหนูเอ่อร์ฮาชื่อ (แมนจู: ; ) พระนามเดิม อ้ายซินเจว๋หลัว หนูเอ่อร์ฮาชื่อ (愛新覺羅努爾哈赤) หรือพระนามเชิงพิธีการคือ พระเจ้าชิงไท่จู่ เป็นปฐมจักรพรรดิราชวงศ์ชิง
พระราชประวัติ
พระเจ้าหนูเอ่อร์ฮาซื่อทรงเป็นชาวนฺหวี่เจิน ประสูติปี ค.ศ.1559 เป็นบุตรของข่านท่าเค้อซื่อซึ่งเป็นเจ้าเมืองเจี้ยนโจว หลังปู่และบิดาของพระองค์ถูกสังหารโดยทหารต้าหมิงพระองค์ก็ทรงรวบรวมกำลังโดยเริ่มจากเพียงชุดเกราะของตระกูล 13 ชุด ค.ศ.1588 พระเจ้าหนูเอ่อร์ฮาซื่อก็รวมเผ่านฺหวี่เจินในเขตเจี้ยนโจวได้สำเร็จ ค.ศ.1593 นฺหวี่เจินเผ่าเย่เฮ่อน่าลาได้ร่วมมือกับพันธมิตรยกทัพสามหมื่นนายบุกโจมตีเจี้ยนโจว แต่พระเจ้าหนูเอ่อร์ฮาซื่อก็สามารถเอาชนะได้และรวมเผ่านฺหวี่เจินได้ทั้งหมด ค.ศ.1616 หนูเอ่อร์ฮาซื่อตั้งตนเองเป็นข่านแห่งรัฐต้าจิน ค.ศ.1625 ย้ายเมืองหลวงจากเฮ่อถูอาลามาที่เสิ่นหยาง และในปี ค.ศ.1626 พระเจ้าหนูเอ่อร์ฮาซื่อสวรรคต
กองทัพแปดธง
ค.ศ.1601 พระเจ้าหนูเอ่อร์ฮาซื่อจัดตั้งกองทัพสี่ธงได้แก่ เหลือง แดง ขาว น้ำเงิน และในปี ค.ศ.1615 ได้เพิ่มอีกสี่กองธงได้แก่ ขอบเหลือง ขอบขาว ขอบแดง ขอบน้ำเงิน รวมเรียกกองทัพแปดธง ในสมัยหวงไท่จี๋ ได้มีการเพิ่มกองธงมองโกลและกองธงฮั่นเพิ่มเข้ามา จึงรวมเป็น 24 กองธง กองธงหนึ่งกองธงจะมีห้าเจียลา หนึ่งเจียลามีห้านิวลา หนึ่งนิวลามี 300 คน ดังนั้นกองธงหนึ่งจึงมีกำลังประมาณ 7,500 นาย กองทัพแปดธงเป็นการจัดระเบียบกองทัพที่มีประสิทธิภาพ ตอนพักรบจะทำไร่ทำนา เมื่อเกิดศึกสงครามก็ออกรบเป็นทหาร หลังจากแมนจูเข้าด่านแล้วกองทัพแปดธงจะตั้งอยู่ล้อมรอบพระราชวังต้องห้าม เพื่อรักษาความปลอดภัยให้แก่องค์ฮ่องเต้และกรุงปักกิ่ง
พระบรมวงศานุวงศ์
15581626
ดอกเตอร์ออกโทปุส
ดอกเตอร์ออกโทปุส (Doctor Octopus) หรือชื่อเดิมออตโต กุนเธอร์ ออกเทเวียส (Dr. Otto Gunther Octavius) เป็นตัวละครตัวร้ายที่มีพลังพิเศษในหนังสือการ์ตูนของสำนักพิมพ์มาร์เวลคอมิกส์ ตั้งแต่ ค.ศ. 1963 มีบทบาทหลักเป็นศัตรูของสไปเดอร์แมน เป็นนักวิทยาศาสตร์เสียสติ และเป็นศัตรูที่ร้ายกาจที่สุดคนหนึ่งของสไปเดอร์แมน ส่วนใหญ่ถูกวาดในลักษณะเป็นชายร่างเล็ก สายตาสั้น ใช้แขนกลทรงพลังสี่อันในการก่อการต่างๆ มีความฝังใจเกี่ยวกับการพิสูจน์ความเป็นอัจฉริยะของตัวเอง และการเอาชนะสไปเดอร์แมน ในช่วงแรกๆ ผู้เขียนมักสะกดนามสกุลเป็นภาษาอังกฤษว่า Octavious ก่อนที่จะเปลี่ยนเป็น Octavius ในภายหลัง ในเรื่องนั้นสไปเดอร์แมนได้ให้ชื่อเล่นกับเขาเอาไว้ว่าด็อก อ็อค (Doc Ock) มีบทบาทในสื่อที่เกี่ยวกับสไปเดอร์แมนหลายเรื่อง รวมถึงภาพยนตร์สไปเดอร์แมน 2 ปี ค.ศ. 2004 รับบทโดยอัลเฟรด โมลินา ได้รับการจัดอันดับจาก IGN ให้เป็นสุดยอดตัวร้ายจากหนังสือการ์ตูนตลอดกาลอันดับที่ 28
พ.ศ. 2422
พุทธศักราช 2422 (นับแบบใหม่) ตรงกับปีคริสต์ศักราช 1879
ไมก์ ชิโนดะ
ไมเคิล เคนจิ ชิโนดะ (Michael Kenji Shinoda, คาตาคานะ: マイケル・ケンジ・シノダ, คันจิ: 篠田 賢治 ชิโนดะ เคนจิ) เกิดเมื่อวันที่ 11 กุมภาพันธ์ ค.ศ. 1977 เป็นนักดนตรีชาวอเมริกัน-ญี่ปุ่น จากเมืองอากูราฮิลส์ รัฐแคลิฟอร์เนีย นับว่าเป็นหนึ่งในสองคนของวงลิงคินพาร์กที่มีเชื้อสายเอเชีย (อีกคนหนึ่งชื่อ โจ ฮาห์น) เขามีชื่อเสียงในฐานะแร็ปเปอร์ นักแต่งเพลงในเพลงต่างๆ ของลิงคินพาร์ก เป็นมือคีย์บอร์ด/เปียโน นักร้องเสียงประสาน มือจังหวะกีตาร์ และเป็นโปรดิวเซอร์เพลงของลิงคินพาร์คอีกด้วย และเขายังมีโปรเจกต์อื่นอย่างออกผลงานแนวฮิปฮอปในนาม ฟอร์ตไมเนอร์ นอกจากนี้เขายังมีผลงานศิลปะเป็นของตัวเองอีกด้วย เขาติดอันดับที่ 72 ในรายการของ "Top 100 Heavy Metal Vocalists" โดย Hit Parader เสียงของไมก์อยู่ในโทนเสียงแบริโทน
ชีวิตช่วงแรก
ไมก์ ชิโนดะ เกิดและเติบโตในเมืองอะกูราฮิลส์ ชานเมืองลอสแอนเจลิส พ่อของเขาเป็นลูกครึ่งญี่ปุ่น-อเมริกัน ทายาทของตระกูลบริษัท คุมะอิชิโระ ชิโนดะ และแม่ของเขาเป็นคนผิวขาว เขามีน้องชายหนึ่งคนชื่อ เจสัน
ไมก์เป็นผู้ที่มีความสนใจเกี่ยวกับดนตรีในช่วงมัธยม โดยเขาได้เริ่มเล่นเครื่องดนตรีหลายชนิดโดยสนใจเรียนเปียโนคลาสสิกเมื่ออายุประมาณ 6 ปี เมื่ออายุได้ 13 ปี เขาได้หันมาสนใจมาเล่นดนตรีในแนวแจ๊ส บลูส์ และแม้แต่ฮิปฮอป เขาได้เรียนรู้การเล่นกีตาร์และร้องเพลงในแบบแร็ปในการแสดงต่างๆ
ไมก์ได้เข้าเรียนที่อะกูราไฮสคูลด้วยกันกับ แบรด เดลสัน และรอบ บัวร์ดอน ซึ่งเป็นสมาชิกวงลิงคินพาร์กในปัจจุบัน ทั้งสามคนได้ก่อตั้งวงดนตรีชื่อ ซีโร (Xero) และเริ่มทำงานอาชีพในวงการเพลงอย่างจริงจังมากขึ้น หลังจากจบการศึกษาในระดับไฮสคูล ไมก์ได้เข้าเรียนที่ Art Center College of Design เพื่อเรียนด้านกราฟิกดีไซน์โดยเฉพาะ และเขาก็ได้เรียนร่วมห้องกับโจ ฮาห์น ซึ่งเป็นดีเจ และเป็นนักเทิร์นเทเบิลในขณะนั้น
เมือได้จบการศึกษาวิทยาลัย ก็ได้ทำงานด้านกราฟิกดีไซเนอร์ควบคู่ไปกับการทำผลงานดนตรี และได้ใช้ความรู้ด้านกราฟิกดีไซเนอร์มาออกแบบโลโก้ และภาพต่างๆ ของวงคู่กับโจ ฮาห์น และได้ออกแบบหน้าปกอัลบั้ม 2000 Fold ซึ่งเป็นอัลบั้มชุดแรกให้กับวงสไตลส์ออฟบียอนด์ (Styles of Beyond) ในปีต่อมาเขาได้แสดงทักษะและความสามารถทางด้านงานศิลปะครั้งแรกของเขาในงานแสดงผลงานศิลปะที่แกลลอรี่ 1988 ที่ลอสแอนเจลิส ก่อนที่จะทำอัลบั้มชุดที่สามของวง มินิตส์ทูมิดไนต์
ลิงคินพาร์ก
ในช่วงสตูดิโออัลบั้มชุดที่สองของวง เมทีโอรา ในปี พ.ศ. 2546 ไมก์ยังคงทำหน้าที่ของเขาในฐานะนักดนตรีและเจ้าหน้าที่โปรดิวเซอร์ต่างๆ นอกจากนี้ งานภาพปกอัลบั้มนั้น เขาได้ร่วมมือกับศิลปินกราฟฟิตี DELTA (ศิลปะการพ่นสีขีดเขียนบนกำแพง), กราฟิกดีไซเนอร์ แฟรงก์ แมดดอกส์ (Frank Maddocks) และเพื่อนร่วมวงดนตรี โจ ฮาห์น
มีการออกจำหน่ายผลงานของเจย์-ซีร่วมกับลิงคินพาร์ก ในชื่อว่า คอลลิชันคอร์ส ซึ่งเป็นการนำเพลงของทั้งสองศิลปินมาผสมกัน โดยออกจำหน่ายในปี พ.ศ. 2547 การมีส่วนร่วมในการสร้างอัลบั้มของไมก์ได้ดำเนินต่อเนื่องไปเรื่อยๆ และได้ชนะรางวัลแกรมมีในรายการ "แร็ป/ร้องยอดเยี่ยม" ในปี พ.ศ. 2549
ลิงคินพาร์กได้ออกจำหน่ายอัลบั้มชุดที่สาม มินิตส์ทูมิดไนต์ เมื่อวันที่ 14 พฤษภาคม พ.ศ. 2550 ในอัลบั้มชุดนี้ ไมก์ได้ผลิตผลงานร่วมกับ ริก รูบิน ซึ่งเป็นโปรดิวเซอร์ที่ได้เคยผลิตผลงานมามากมาย และมีการแสดงถึงการเปลี่ยนแปลงแนวเพลงของวง อัลบั้มชุดนี้เป็นครั้งแรกของไมก์ ที่นอกจากการแร็ปและการร้องประสานเสียงของเขาแล้ว เขายังได้ร้องนำเพลงช้าครั้งแรก "In Between" และเพลงบีไซด์ "No Roads Left" เช่นเดียวกันกับการร้องแร็ปนำในเพลง "Bleed It Out" และเพลง "Hands Held High" ถึงแม้จะเป็นแทร็กที่หายากที่ไมก์ได้นำหน้าที่นักร้องนำ นิตยสารดนตรี Hit Parader ได้จัดอันดับให้ไมก์อยู่ในอันดับที่ 72 ของนักร้องเมทัล 100 อันดับแรก ไมก์และริก รูบิน ได้ผลิตผลงานร่วมกันอีกครั้งในสตูดิโออัลบั้มชุดที่สี่ของลิงคินพาร์ก อะเทาซันด์ซันส์ ซึ่งออกจำหน่ายเมื่อวันที่ 14 กันยายน พ.ศ. 2553 หลังจากนั้นก็ได้ออกจำหน่ายอัลบั้มชุดที่ห้า ลิฟวิงทิงส์ เมื่อวันที่ 26 มิถุนายน พ.ศ. 2555 และออกอัลบั้มรีมิกซ์ชุดที่สองของวง รีชาจด์ ซึ่งเป็นอัลบั้มที่นำเพลงมาจากอัลบั้มลิฟวิงทิงส์มารีมิกซ์ลงอยู่ในอัลบั้มนี้ ออกจำหน่ายเมื่อวันที่ 29 ตุลาคม พ.ศ. 2556 และได้ออกจำหน่ายสตูดิโออัลบั้มชุดที่หก เดอะฮันติงปาร์ตี เมื่อวันที่ 13 มิถุนายน พ.ศ. 2557
ฟอร์ตไมเนอร์
ไมก์เริ่มงานไซด์โปรเจกต์ชื่อว่า ฟอร์ตไมเนอร์ ในระหว่างปี พ.ศ. 2546 และ พ.ศ. 2547 เพราะเขาไม่ต้องการที่จะแสดงดนตรีที่เน้นหนักในแบบฮิปฮอปกับลิงคินพาร์กมากนัก
อัลบั้มเปิดตัวของฟอร์ตไมเนอร์ มีชื่อว่า เดอะไรซิงไทด์ (The Rising Tied) ออกจำหน่ายวันที่ 22 พฤศจิกายน พ.ศ. 2548 และรวมศิลปินรับเชิญจาก Styles of Beyond, Lupe Fiasco, Common, Black Thought จาก The Roots, John Legend, Holly Brook, Jonah Matranga, Celph Titled, และมี Jay-Z เป็นผู้อำนวยการผลิต
ผลงานศิลปะ
ไมก์เป็นคนที่อายุน้อยที่สุดที่เรียนจบการศึกษาจาก Art Center College of Design แห่งพาซาดีน่าในปี พ.ศ. 2541 ในหลักสูตรศิลปศาสตรบัณฑิต เขามีส่วนร่วมในการสร้างผลงานด้านศิลปะของลิงคินพาร์ก ได้แก่ ภาพหน้าปกอัลบั้มต่างๆ สินค้าจากวง การออกแบบเว็บไซต์ของวง และงานศิลปะเพื่อออกโชว์บนเวที
ชีวิตส่วนตัว
ไมก์เป็นลูกครึ่งชาวอเมริกัน-ญี่ปุ่นรุ่นที่สาม พ่อและป้าของเขาถูกบังคับให้อาศัยอยู่ในที่ค่ายกักกันชาวอเมริกัน-ญี่ปุ่นในช่วงสงครามโลกครั้งที่สอง
ในปี พ.ศ. 2552 ไมก์ได้รับปริญญาดุษฎีบัณฑิตกิตติมศักดิ์สาขา Humane Letters (L.H.D) จาก Art Center College Of Design
เขาได้แต่งงานกับนักเขียนชื่อ แอนนา ชิโนดะ (ชื่อเกิด แอนนา ฮิลลินเจอร์) เมื่อปี พ.ศ. 2546 ทั้งคู่มีลูกด้วยกันสามคน คนโตเป็นลูกชายชื่อ โอติส อะกิโอะ ชิโนดะ (Otis Akio Shinoda) แอนนาได้เปิดตัวนวนิยายเรื่องแรกของเธอ Learning Not to Drown เมื่อวันที่ 1 เมษายน พ.ศ. 2557 ตามเว็บบล็อกของเธอและระหว่างการสัมภาษณ์กับไมก์
แหล่งข้อมูลอื่น
1977
คณะกรรมการนโยบายรัฐวิสาหกิจ
คณะกรรมการนโยบายรัฐวิสาหกิจ (ชื่อย่อ: คนร.) เป็นคณะกรรมการที่จัดตั้งขึ้นเพื่อให้การกำกับดูแลและติดตามผลการดำเนินงานของรัฐวิสาหกิจทั้งระบบเป็นไปอย่างมีประสิทธิภาพ มีความเป็นเอกภาพ สามารถแก้ไขปัญหาต่าง ๆ ได้ รวมถึงส่งเสริมและสนับสนุนให้ภาคเอกชนเข้าร่วมลงทุนในกิจการของรัฐ โดยคำนึงถึงประโยชน์สูงสุดของรัฐและประชาชนเป็นสำคัญ และกำหนดนโยบายและอำนาจหน้าที่ให้แก่สำนักงานคณะกรรมการนโยบายรัฐวิสาหกิจ กระทรวงการคลัง
คณะกรรมการนโยบายรัฐวิสาหกิจ จัดตั้งขึ้นเมื่อวันที่ 26 มิถุนายน พ.ศ. 2557 ตามคำสั่งคณะรักษาความสงบแห่งชาติ ที่ 75/2557 ในชื่อ คณะกรรมการนโยบายและกำกับดูแลรัฐวิสาหกิจ ก่อนจะเปลี่ยนชื่อเป็น คณะกรรมการนโยบายรัฐวิสาหกิจ ตามมาตรา 5 (1) และมาตรา 6 แห่งพระราชบัญญัติการพัฒนาการกำกับดูแลและบริหารรัฐวิสาหกิจ พ.ศ. 2562 ทั้งนี้ มาตรา 41 ได้ให้คณะกรรมการนโยบายและกำกับดูแลรัฐวิสาหกิจชุดเดิมปฏิบัติหน้าที่ไปอีก 180 วัน เพื่อดำเนินการสรรหาและแต่งตั้งกรรมการผู้ทรงคุณวุฒิ มาปฏิบัติหน้าที่คณะกรรมการนโยบายรัฐวิสาหกิจตามพระราชบัญญัติต่อไป
เวลิบ
เวลิบ (ฝรั่งเศส:Vélib) เป็นโครงการจักรยานสาธารณะของกรุงปารีส ประเทศฝรั่งเศส เริ่มให้บริการครั้งแรกเมื่อวันที่ 15 กรกฎาคม พ.ศ. 2550 โดยบริษัท JCDecaux เป็นผู้ดำเนินโครงการ โดยมีจักรยานในโครงการกว่า 20,000 คัน และสถานีกว่า 1,800 สถานี กระจายอยู่ทั่วทั้งกรุงปารีสและเมืองใกล้เคียง โดยมีผู้ใช้บริการเฉลี่ยประมาณ 120,000 เที่ยวต่อวัน
ชื่อ Vélib มาจากการผสมคำในภาษาฝรั่งเศส ระหว่างคำว่า vélo (ไทย:จักรยาน) และ liberté (ไทย:เสรีภาพ)
ปัจจุบัน(พ.ศ. 2556) เวลิบถือเป็นระบบเช่ายืมจักรยานสาธารณะขนาดใหญ่เป็นอันดับที่สามของโลก รองจากเมืองอู่ฮั่น และเมืองหางโจว ประเทศจีน
ประวัติ
โครงการเวลิบได้รับการริเริ่มโดย แบร์ตรองด์ เดอลาโน (ฝรั่งเศส:Bertrand Delanoë) นายกเทศมนตรีเมืองปารีส จากพรรคสังคมนิยม (ฝรั่งเศส: Parti socialiste, PS) เริ่มให้บริการครั้งแรกเมื่อวันที่ 15 กรกฎาคม พ.ศ. 2550 โดยบริษัท JCDecaux บริษัทธุรกิจโฆษณาเป็นผู้ดำเนินโครงการเป็นเวลา 10 ปี หลังจากสามารถชนะการประมูลกับบริษัท Clear Channelภายหลังโครงการ Vélo'v ซึ่งเป็นระบบให้เช่ายืมจักรยานสาธารณะของนครลียง (ฝรั่งเศส: Lyon) ซึ่งเริ่มให้บริการตั้งแต่ปี พ.ศ. 2548
การลงทุน
JCDecaux ผู้ดำเนินโครงการลงทุนด้วยงบประมาณราว 142 ล้านดอลลาร์สหรัฐ และว่าจ้างพนักงานราว 285 คน เพื่อดำเนินโครงการดังกล่าว รวมไปถึงการซ่อมบำรุงจักรยานและจัดหาจักรยานทดแทนคันที่สูญหายหรือถูกขโมย รายได้จากการสมัครสมาชิกและค่าบริการราว 31.5 ล้านดอลลาร์สหรัฐ และค่าสัปทานซึ่งได้รับจากผู้ดำเนินโครงการอีกราว 5.5 ดอลลาร์สหรัฐต่อปีเป็นของเมือง ในขณะที่ JCDecaux ผู้ดำเนินโครงการได้รับประโยชน์จากการให้เช่าป้ายโฆษณาราว 1,628 ป้ายของเมืองซึ่งสร้างผลตอบแทนเป็นเงินประมาณ 94 ดอลลาร์สหรัฐต่อปี
สถานี
เวลิบมีสถานียืมคืนจักรยานอัตโนมัติ 1,800 แห่ง ซึ่งให้บริการตลอด 24 ชั่วโมง กระจายอยู่ทุก 300 เมตร ทั่วทั้งกรุงปารีสและเมืองใกล้เคียง ในแต่ละสถานีประกอบด้วย ตู้สถานี (อังกฤษ:The Terminal ฝรั่งเศส:La borne) สำหรับใช้ยืมจักรยาน ซื้อบัตรแบบเหมาจ่ายระยะสั้น ซื้อบัตรสมาชิกระยะยาว รวมไปถึงการตรวจสอบข้อมูลแผนที่สถานีใกล้เคียง และเพิ่มระยะเวลายืมในกรณีที่จุดจอดจักรยานในสถานีดังกล่าวเต็ม และ แท่นจอดจักรยาน (อังกฤษ:Bike Posts ฝรั่งเศส:Les points d'attache des vélos) ซึ่งอาจมีจำนวน 15 – 70 แท่น ในแต่ละสถานีขึ้นอยู่กับสถานที่ตั้ง แท่นจอดจักรยานแต่ละแท่นประกอบด้วยระบบล็อกจักรยาน แท่นอ่านบัตร ระบบไฟและระบบเสียงแจ้งสถานะ
ค่าสมาชิก
ผู้ใช้บริการเวลิบจำเป็นต้องสมัครสมาชิกก่อนใช้บริการ
บัตรสมาชิกเวลิบแบ่งออกเป็นบัตรสมาชิกระยะยาวมีอายุการใช้งาน 1 ปี มี 2 ประเภทคือ Vélib' Classique ราคา 29 ยูโร และ Vélib' Passion ราคา 39 ยูโร และ บัตรสมาชิกระยะสั้นประเภท 1 วัน ราคา 1.70 ยูโร และ 7 วัน ราคา 8 ยูโร
สำหรับบุคคลซึ่งมีอายุ 14-26 ปี สามารถสมัครบัตรประเภท Vélib' Passion ได้ในราคา 29 ยูโร และหากเป็นนักเรียนซึ่งได้รับทุนการศึกษาสามารถสมัครได้ในราคา 19 ยูโร
ค่าธรรมเนียม
ผู้ใช้บริการเวลิบสามารถยืมจักรยานได้ไม่จำกัดจำนวนครั้งโดยไม่เสียค่าธรรมเนียมในเวลา 30 นาที (หรือ 45 นาที ในกรณีที่เป็นบัตรสมาชิกประเภท Vélib' Passion) เมื่อพ้นระยะเวลาดังกล่าวแล้ว จะคิดค่าธรรมเนียม 1 ยูโรสำหรับ 30 นาทีถัดไป, 2 ยูโรสำหรับ 30 นาทีถัดไป และ 4 ยูโรต่อทุกๆ 30 นาที จนกว่าจะคืนจักรยาน
ในกรณีที่แท่นจอดจักรยาน(Bike Posts) ในสถานีเต็ม ผู้ใช้บริการสามารถทำการต่อเวลาออกไปอีก 15 นาทีได้ที่ตู้สถานี(The Terminal) เพื่อปั่นไปคืนยังสถานีใกล้เคียงแทน
การซ่อมบำรุง
การซ่อมบำรุงและดูแลรักษาจักรยานอยู่ภายใต้การรับผิดชอบของ JCDecaux บริษัทผู้ให้บริการ มีจักรยานได้รับการซ่อมบำรุงราว 1,500 คันต่อวัน
เพื่อบ่งชี้ให้เจ้าหน้าที่ทราบว่าจักรยานคันใดเสียหาย ผู้ใช้บริการมักจะหมุนหลักอานจักรยาน อยู่ในตำแหน่งกลับหลังเพื่อให้เป็นที่สังเกตจากเจ้าหน้าที่ได้โดยง่ายและรวดเร็ว
ปัญหาการโจรกรรมและการทำลายทรัพย์สิน
ในปีแรกของการให้บริการ จักรยานอย่างน้อย 3,000 คันถูกขโมย ซึ่งถือเป็นจำนวนที่มากเกินความคาดหมาย ในเดือน สิงหาคม พ.ศ. 2552 จักรยานจำนวน 16,000 คัน จากจำนวนจักรยานที่มีให้บริการทั้งหมด 20,600 คัน เป็นจักรยานซึ่งนำเข้ามาทดแทนจักรยานเดิมซึ่งถูกโจรกรรมหรือทำลาย จักรยานซึ่งถูกขโมยส่วนใหญ่ถูกขนส่งไปยังแอฟริกาเหนือ รวมถึงการพบจักรยานเวลิบในเมืองบราโชฟ และกรุงบูคาเรสต์ ประเทศโรมาเนีย รวมถึงการพบจักรยานถูกโยนทิ้งลงไปในแม่น้ำแซน(ฝรั่งเศส: Seine)
ฮิเดอากิ ทากิซาวะ
ฮิเดอากิ ทากิซาวะ (Hideaki Takizawa; ; เกิด 29 มีนาคม พ.ศ. 2525) มีชื่อเรียกอีกชื่อหนึ่งว่า Tackey (タッキー) เป็นโปรดิวเซอร์บันทึกเสียงชาวญี่ปุ่นและอดีตนักร้องและนักแสดง ในปี ค.ศ. 2002 เขาเดบิวต์ร่วมกับ ซึบาสะ อิมาอิ ในชื่อวง ทักกี & สึบะซะ ภายใต้ค่ายเพลงเอเว็กซ์กรุป
ในปี ค.ศ. 2018 ทากิซาวะเกษียณจากวงการบันเทิงและกลายเป็นผู้ก่อตั้งและประธานของ Johnny's Island ซึ่งเป็นแผนกย่อยของ จอห์นนีและสหาย ในปี ค.ศ. 2019 เขาได้รับตำแหน่งรองประธานของจอห์นนีและสหาย
ทักกีเป็นน้องคนสุดท้องในพี่น้องทั้งหมด 5คน เขาได้รับแรงบันดาลใจจาก kinki kids และเข้าร่วมใน จอห์นนี่ (Johnny & Associates) ในเดือนเมษายน ปี1995 ขณะนั้นเขามีอายุเพียง 13ปี ในปีเดียวกัน เขาได้รับบทในภาพยนตร์เรื่อง Mokuyou no Kaidan รับบทเป็น Akaboshi Noboro เขาเล่นละครมาเรื่อยๆและมาโด่งดังอย่างมากในปี 1999 ในบทของKurosawa Hikaru นักเรียนมัธยมปลาย ซึ่งตกหลุมรักกับครูประจำชั้นซึ่งรับบทโดย Nanako Matsushima ในเรื่อง Majo no Jouken ซึ่งเป็นเรื่องแรกที่เขาได้รับบทนำ และได้รับคำวิจารณ์ในทางที่ดี
Ductus reuniens
ในมนุษย์ ductus reuniens หรือ canalis reuniens of Hansen เป็นส่วนของหูชั้นใน ซึ่งเชื่อมส่วนล่างของ saccule ที่ริม ๆ ส่วนของระบบการทรงตัว กับ cochlear duct ซึ่งเป็นส่วนของระบบการได้ยินในห้องหูชั้นใน ดังนั้น จึงเป็นการเชื่อมเยื่อห้องหูชั้นในที่เต็มไปด้วยน้ำ endolymph ของสองระบบเข้าด้วยกันด้วย
รัฐในอารักขาโบฮีเมียและมอเรเวีย
ประชากรของรัฐในอารักขาส่วนใหญ่เป็นชาวเช็ก ในขณะที่ซูเดเทินลันด์นั้นมีประชากรชาวเยอรมันเป็นส่วนใหญ่ ภายหลังจากการก่อตั้งรัฐอิสระของสาธารณรัฐสโลวักที่ 1 เมื่อวันที่ 14 มีนาคม ค.ศ. 1939 และเยอรมนีได้เข้ายึดครองรัฐตกค้างของชาวเช็กในวันถัดมา อดอล์ฟ ฮิตเลอร์ได้สถาปนาก่อตั้งขึ้นเมื่อวันที่ 16 มีนาคม ค.ศ. 1939 โดยการป่าวประกาศคำแถลงการณ์จากปราสาทปราก
รัฐบาลเยอรมันได้มีเหตุผลในการเข้าแทรกแซงโดยกล่าวอ้างว่าเชโกสโลวาเกียกำลังถดถอยไปในสภาวะที่ยุ่งเหยิงสับสนวุ่นวายในขณะที่ประเทศกำลังประสบกับความแตกแยกกันในทางด้านเชื้อชาติ และกองทัพเยอรมันได้พยายามที่จะฟื้นฟูความสงบเรียบร้อยในภูมิภาคนั้น เชโกสโลวาเกียในช่วงสมัยเวลานั้นภายใต้การนำของประธานาธิบดี Emil Hácha ได้ดำเนินการตามนโยบายต่างประเทศในการสนับสนุนเยอรมนี; อย่างไรก็ตาม, เมื่อได้เข้าพบกับฟือเรอร์แห่งเยอรมนี อดอล์ฟ ฮิตเลอร์ (15 มีนาคม ค.ศ. 1939) Hácha ได้ยินยอมต่อข้อเรียกร้องของเยอรมนีและออกประกาศคำแถลงการณ์ที่ได้ระบุไว้ในแง่ของเหตุการณ์ที่เขาได้ยอมรับว่าเยอรมนีจะเป็นผู้ตัดสินชะตากรรมของชาวเช็ก ฮิตเลอร์ได้ยอมรับการประกาศคำแถลงการณ์ของ Hácha และได้ประกาศว่าเยอรมนีจะมอบให้แก่ประชาชนชาวเช็กคือรัฐอารักขาที่เป็นอิสระที่ปกครองโดยชนเชื้อชาติเช็ก  Hácha ก็ได้รับการแต่งตั้งให้เป็นประธานาธิบดีแห่งรัฐอารักขาในวันเดียวกัน
รัฐในอารักขานี้เป็นดินแดนที่ปกครองตนเองภายใต้การบริหารของนาซีซึ่งรัฐบาลเยอรมนีได้ถือว่าเป็นส่วนหนึ่งของไรช์เยอรมันใหญ่ การดำรงของรัฐได้สิ้นสุดลงด้วยการยอมจำนนของเยอรมนีต่อสัมพันธมิตรในปี ค.ศ. 1945
เซอร์ไวเวอร์ซีรีส์ (1997)
เซอร์ไวเวอร์ซีรีส์ (1997)  เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูเอฟ จัดในวันที่ 9 พฤศจิกายน พ.ศ. 2540 ณ มอลสันเซ็นทริ ในเมือง มอนทรีออล, รัฐควิเบก สหรัฐอเมริกา โดยมีจำนวนผู้เข้าชมในสนามทั้งสิ้น 20,593 คน โดยมีนักมวยปล้ำจากสมาคมของ ดับเบิลยูดับเบิลยูเอฟ ในศึกนี่มีเหตุการณ์สำคัญของ ดับเบิลยูดับเบิลยูเอฟ คือ มอนทรีออลสครูว์จ็อบ และเป็นยุคที่เข้าสู่ช่วงยุคแอดติจูด
วิญญู วงศ์สุรวัฒน์
วิญญู วงศ์สุรวัฒน์ (ชื่อเล่น: จอห์น) เกิดเมื่อวันที่ 25 กันยายน พ.ศ. 2528 เป็น พิธีกรและดีเจ ลูกครึ่งไทย-อเมริกัน ต่อมามีชื่อเสียงจากการทำสื่ออิสระในชื่อสโป๊กดาร์กทีวี โดยเฉพาะรายการ "เจาะข่าวตื้น" ซึ่งเป็นรายการวิจารณ์การเมือง
ประวัติ
วิญญูเกิดเมื่อวันที่ 25 กันยายน พ.ศ. 2528 เป็นบุตรของ รองศาสตราจารย์ ดร.โกวิท วงศ์สุรวัฒน์ภาคีสมาชิกราชบัณฑิตยสภา สำนักธรรมศาสตร์และการเมือง และ ผู้ช่วยศาสตราจารย์ แจนนิส เอ็ม. วงศ์สุรวัฒน์ มีพี่ชาย 1 คน ชื่อ รศ.ดร.วินัย วงศ์สุรวัฒน์  (รองศาสตราจารย์ประจำหลักสูตรการจัดการมหาบัณฑิต วิชาเศรษฐศาสตร์ วิทยาลัยการจัดการ มหาวิทยาลัยมหิดล) และพี่สาว 2 คนคือ รศ.ดร.วาสนา วงศ์สุรวัฒน์ (รองศาสตราจารย์ประจำภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย  กับจรรยา (ชื่อเล่น: โรซี; สมรสกับณัฐพงศ์ เทียนดี กรรมการผู้จัดการ สโป๊กดาร์กทีวี) ศึกษาระดับประถมที่โรงเรียนอนุบาลสามเสน, ระดับมัธยมที่โรงเรียนสามเสนวิทยาลัย, และสำเร็จปริญญาคณะรัฐศาสตร์ มหาวิทยาลัยรามคำแหง (ก่อนหน้านี้เคยศึกษา สาขาการแสดงและกำกับการแสดง คณะศิลปกรรมศาสตร์ มหาวิทยาลัยศรีนครินทรวิโรฒ) เริ่มเข้าวงการบันเทิง จากที่มีผู้ชักชวน ไปถ่ายแบบโฆษณา
ต่อมาออกจากวงการบันเทิงเพื่อมาจัดตั้งบริษัทสื่อออนไลน์และจัดรายการ เช่น "เจาะข่าวตื้น"
วิญญูเคยเข้าร่วมการชุมนุมในการประท้วงในประเทศไทย พ.ศ. 2563–2564 หลายครั้ง โดยแสดงจุดยืนชัดเจน เรียกร้องให้พลเอก ประยุทธ์ จันทร์โอชา ลาออกจากตำแหน่งนายกรัฐมนตรี และเรียกร้องรัฐธรรมนูญฉบับใหม่
ต่อมานาย อภิวัฒน์ ขันทอง ได้เข้าแจ้งความดำเนินคดีเขาใน ข้อหาหมิ่นประมาท พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม
ชีวิตส่วนตัว
ปัจจุบันสมรสแล้วกับชุติมา บุษราคัมภักดี ที่โรงแรมเดอะสุโกศล เมื่อวันที่ 8 มีนาคม 2557 มีบุตรชายด้วยกัน 2 คน คือ วิลเลี่ยม และ ไรอัน ต่อมาปลายปี 2563 มีข่าวทั้งสองแยกทางกัน เนื่องจากการทำชู้ จากโพสต์ของชุติมาที่ปรากฏมาก่อนหน้านี้  ณ ขณะนี้กำลังคบหากับแก้ว กรวีร์ พิมสุข
โฌแซ็ฟ ดาร์น็อง
โฌแซ็ฟ ดาร์น็อง (Joseph Darnand; 19 มีนาคม ค.ศ. 1897 – 10 ตุลาคม ค.ศ. 1945) เป็นชาวฝรั่งเศสที่ทำหน้าที่เป็นทหารในกองทัพฝรั่งเศสและต่อมาในกองทัพเยอรมัน ผู้นำของฝรั่งเศสเขตวีชีที่ให้ความร่วมมือกับนาซีเยอรมนีและเจ้าหน้าที่ทหารหน่วยวัฟเฟิน-เอ็สเอ็ส
ซูเปอร์แดนเซอร์ออนไลน์
ซูเปอร์แดนเซอร์ออนไลน์ (อังกฤษ: Super Dancer Online) หรือ SDO เป็นเกมส์ออนไลน์ประเภทเกมดนตรี ผลิตโดยบริษัทไนน์ยู (อังกฤษ: 9you) ประเทศจีน และออกจำหน่ายโดย บริษัท วินเนอร์ ออนไลน์ จำกัด และเป็นเกมออนไลน์ที่ให้ดาวน์โหลดได้โดยไม่ต้องเสียเงิน และมีวิธีเล่นที่คล้ายกับเกม แดนซ์ แดนซ์ เรโวลูชัน อย่างมาก เพียงแต่นำมาเล่นแบบออนไลน์เท่านั้น
รูปแบบการเล่นของเกมนี้ในประเทศจีนได้พัฒนาไปมากเพื่อให้ตอบรับกับผู้เล่นที่หลากหลาย (จีนเป็นซีซั่น 3) เช่น โหมดการเล่นแบบเกมโอทูแจม โหมดการเล่นแบบลูกศรกลับฝั่ง (แบบตรง ไม่ใช่แบบเฉียงเหมือนในโหมดริเวอร์ โน้ต) การแก้ไขรูปตึกสำหรับให้ผู้เล่นได้ทำกิจกรรมต่างๆ (Community Street) ให้คล้ายกับเกมออดิชั่นอีกด้วย
วันที่ 12 มกราคม พ.ศ. 2552 ในประเทศไทยเกมนี้ได้เปลี่ยนเวอร์ชันเป็น ฤดูกาลที่ 2 หรือ ซีซั่น 2 ซึ่งได้รับระบบและวิธีการเล่นใหม่ๆ มาจากจีนให้มีความหลากหลายมากขึ้นด้วยอีกเช่นกัน เช่นโหมดตีกลองคล้ายกับเกมอาร์เคด ไทโกะ มาสเตอร์ (ไทโกะ โน ทาสึจิน) และการเล่นในโหมดลูกศรเหมือนเกมออดิชั่น โหมดการเล่นในลักษณะที่คล้ายกับเกมมูพอัพ มีฉากใหม่ เปลี่ยนห้องส่วนตัวของผู้เล่นใหม่ สัตว์เลี้ยง พร้อมกับเพิ่มไอเทมต่างๆ
ช่องทางการแจกจ่ายเกมในเวอร์ชันใหม่นี้ (ซีซัน 2) ได้แก่การให้ผู้เล่นขอรับดีวีดีตัวไฟล์เกม (Client) ล่วงหน้าในวันที่ 24 ธันวาคม พ.ศ. 2551 และดาวน์โหลดผ่านทางเว็บไซต์ล่วงหน้าในวันที่ 3 มกราคม พ.ศ. 2552 และเปิดให้ทดลองเล่นในวันที่ 12 มกราคม พ.ศ. 2552
วันที่ 27 กรกฎาคม พ.ศ. 2552 ในประเทศฮ่องกง ทางทีมงาน Gamania Digital ได้ออกมาประกาศหน้าเว็บไซต์หลักถึงการปิดเซิร์ฟเวอร์ Dance Online (ซูเปอร์แดนเซอร์ออนไลน์) ซึ่งทางทีมงานจะเปิดให้ซื้อไอเทมมอลล์โดยไม่เสียค่าใช้จ่าย จนถึงวันที่ 31 ตุลาคม พ.ศ. 2552 ถึงจะทำการปิดเซิฟเวอร์เกม ในประเทศฮ่องกง
ส่วนในสหรัฐอเมริกา เกมนี้ใช้ชื่อว่า Dance! Online นำเข้าโดยบริษัท Acclaim Games
เอ็กซ์ดิชั่น
ในเดือนสิงหาคม พ.ศ. 2553 บริษัทวินเนอร์ ออนไลน์ ได้นำเอาเกม Super Dancer Online Season 3 มาเปิดเซิร์ฟเวอร์ใหม่ ภายใต้ชื่อ Xdition โดยไม่ได้ทำการย้ายข้อมูลเก่าจาก Super Dancer ที่เปิดอยู่ก่อนแล้วมาด้วยแต่อย่างใด ทำให้ผู้เล่น Super Dancer จำนวนมากเกิดความไม่พอใจเนื่องจากต้องเริ่มเล่นกันใหม่ทั้งหมด จนสุดท้ายทางบริษัทจึงตัดสินใจเปิดให้ย้ายสิ่งของในเกมบางชิ้นจาก Super Dancer มายัง Xdition ได้ ทำให้ลดกระแสการโจมตีลงได้บางส่วน
วิธีการเล่น
ผู้เล่นจะต้องแข่งขันกับผู้เล่นอื่นๆ ด้วยเสียงเพลง โดยการกดปุ่มทิศทางทั้งสี่ (ซ้าย ขวา หน้า หลัง) ตามทิศทางของลูกศรที่เคลื่อนขึ้นมาให้ตรงกับกรอบของลูกศรนั้นพอดี โดยใช้ปุ่มทิศทางบนคีย์บอร์ด อาจจะใช้คีย์ W, A, S และ D แทน(หรือจะใช้ด้วยกันก็ได้)และยังสามารถเซ็ทตั้งค่าปุ่มกดเองใด้อย่างอิสระ เพื่อให้เหมาะกับความถนัดของแต่ละบุคคล ซึ่งในที่นี้ เกมได้ทำการรองรับ แผ่นเต้น ควบคุมแทนคีย์บอร์ดได้ (แต่จะมีข้อแตกต่างบางอย่างต่างจากการใช้คีย์บอร์ด)
จากการเข้ามาของเกมเวอร์ชัน 2.4 (ซีซัน 2) ทำให้เกมเพิ่มโหมดการเล่นเกมใหมีลักษณะคล้ายเกมออดิชั่น มูพอัพ และไทโกะ โน ทาสึจิน ซึ่งได้กล่าวไว้ในหัวข้อ โฟรคีย์ เอทคีย์ ฟรีสไตล์ แกลอรี่โหมด และดรัมโหมดแล้ว
ตัวเกมใช้ระบบเลเวลในการเลื่อนระดับความสามารถ แต่ไม่มีการเพิ่มค่าสภาพ (status) มาเกี่ยวข้องเหมือนเกม MMORPG ระดับเลเวลของตัวละครมีผลต่อการซื้อไอเทมโดยใช้หน่วยเงิน G (ไอเทมเฉพาะหน่วยเงินนี้จะจำกัดระดับเลเวลของผู้ซื้อไว้ด้วย) และการแยกกลุ่มเลเวลตัวละครเมื่อทำการเข้าร่วมกิจกรรมพิเศษในเกม (คอมเพททิชั่น แชนแนล และ เบรกเอ้าท์ ฟอร์ เทรเชอร์) เท่านั้น โดยผู้เล่นสามารถรับค่าประสบการณ์เพื่อเพิ่มระดับเลเวลได้จากการเล่นเพลงต่าง ๆ
ผู้เล่นสามารถรับค่าประสบการณ์จากการเล่นและเงินในเกม (หน่วยเงิน G) จากการเล่นในแต่ละเพลง เมื่อเลเวลของตัวละคนน้อยกว่า 10 เท่านั้น ถ้ามีเลเวลมากกว่านั้นต้องมีผู้เล่นด้วยมากกว่า 2 คนขึ้นไป มิฉะนั้นจะไม่ได้รับอะไรเลยเมื่อเล่นจบเพลง (นอกจากแคลอรี่ที่เผาผลาญไปในเกม ซึ่งได้รับทั้งการเล่นคนเดียวและหลายคน)
โหมดการเล่นเกม
เกมในเวอร์ชันปัจจุบันของไทย มี 13 โหมด และโหมดย่อย 1 โหมดจากระบบกลุ่มที่เข้ามาใหม่ และอีก 3 โหมดย่อยใน 1 รูปแบบการเล่น ซึ่งมาพร้อมกับเวอร์ชัน 2.4 (ซีซั่น 2) ได้แก่
มัลติเพลเยอร์ โหมด (Multi-Player Mode)
เป็นโหมดที่มีมาตั้งแต่เกมเข้ามาจัดจำหน่ายในไทย เป็นระบบการเล่นที่คล้ายกับเกม แดนซ์ แดนซ์ เรโวลูชัน โดยสามารถเล่นกับผู้เล่นอื่นพร้อมกันได้สูงสุดที่ 6 คน และสามารถจัดตั้งทีมเล่นได้ โดยจัดตั้งทีมได้มากสุด 3 ทีม
ส่วนการตัดสินคะแนนเมื่อจบแต่ละเพลงนั้น หากเล่นเป็นทีม จะใช้คะแนนที่มากที่สุดของผู้เล่นทีมนั้นๆ มาตัดสิน หากผู้เล่นที่มีคะแนนสูงที่สุดเท่ากันทั้งสองทีม จะพิจารณาจากผู้ที่มีคะแนนน้อยเป็นอันดับที่ 2 มาตัดสิน หากคะแนนเท่ากันทั้งหมด เกมนั้นจะตัดสินจาก ชื่อของผู้เล่นที่อยู่อันดับแรกเมื่อเพลงหยุด(ก่อนที่หน้าจอสรุปคะแนนจะปรากฏขึ้น)จะเป็นผู้ชนะไป ซึ่งทีมของผู้เล่นที่ชนะจะมีข้อความขึ้นที่หน้าจอว่า You Win ส่วนทีมที่เหลือจะขึ้น You Lose แต่ทีมที่แข่งขันเสมอทั้งหมดจะได้รับค่า Win เพิ่มขึ้นทุกทีมจากกรณีนี้ เนื่องจากในระบบของเกมไทยยังไม่มีการเก็บสถิติเสมอ (Draw)
กิลคอมเพททิชัน (Guild Competition)
เป็นโหมดย่อยของ มัลติเพลเยอร์ โหมด โดยที่ผู้เล่นต้องอยู่ในกลุ่ม (Guild) เดียวกัน 2 คน (สำหรับ 3 ทีม) หรือ 3 คน (สำหรับ 2 ทีม) โดยจะแข่งขันกันโดยการจัดตั้งทีมเล่น โดยผู้ที่ชนะจะได้รับคะแนนเกียรติยศ และมีการตัดสินคะแนนคล้าย มัลติเพลเยอร์ โหมด
พีเค (PK)
ในอดีตโหมดนี้มีชื่อว่า บอย vs เกิร์ล (Boy vs Girl) โดยการนำตัวละครชายกับหญิงมาแข่งขันกันโดยแยกเป็นกลุ่มชาย กับ กลุ่มหญิง โดยการสุ่มเล่นเพลง 2 หรือ 3 เพลง (แล้วแต่จำนวนคู่ของชายกับหญิง ซึ่งมีได้ 2 หรือ 3 คู่) แล้วนำคะแนนจากทั้งสามเพลงมารวมกัน ฝ่ายใดได้คะแนนน้อยกว่าจะเป็นฝ่ายแพ้ และจะถูกเปลี่ยนชุดเป็นชุดที่ตลกขบขัน แต่ชุดนี้จะหายไปเมื่อออกจากห้องที่เต้น หรือ เริ่มเล่นเพลงใหม่
เลิฟเวอร์ โหมด (Lover Mode)
เป็นโหมดที่นำตัวละครชายกับหญิงมาเต้นคู่กัน โดยแต่ละคู่ ชาย-หญิงจะแข่งขันกัน หากเล่นจบแล้วจะมีแอนิเมชันแสดงความรักของตัวละครทั้งสอง และเพิ่มค่า Charm (รูปหัวใจ)ในเกม
ริเวอร์ โน้ต (River Note)
โดยปกติ ลูกศรจะขึ้นจากด้านล่างไปสู่ด้านบน แต่ในโหมดนี้ลูกศรจะลงมาจากกลางจอในลักษณะเอียง (คล้ายเกม กีตาร์ ฮีโร่) แทน
รีเวอร์ส โน้ต (Reverse Note)
ในโหมดนี้ จะมีลูกศรบางตัวที่มีวงกลมสีเหลืองล้อมรอบ นั้นก็คือลูกศรที่ผู้เล่นต้องกดลูกศรตรงกันข้ามแทนนั้นเอง (เช่น หากลูกศรซ้ายวงสีเหลืองมา จะต้องกดลูกศรขวา หรือ หากเป็นลูกศรขึ้นวงสีเหลือง จะกดลูกศรลงแทน)
โชว์ไทม์ (Show Time)
มาพร้อมกับเวอร์ชัน 5.0 โดยการเปิดให้ดาวน์โหลดทางเว็บไซต์ล่วงหน้าในวันที่ 26 ตุลาคม พ.ศ. 2550 และสามารถเล่นโหมดนี้ได้ (พร้อมกับเวอร์ชัน 5.0) เมื่อวันที่ 2 พฤศจิกายน พ.ศ. 2550
โหมดนี้จะมีแถบสะสมด้านบน การสะสมของแถบจะเกิดขึ้นเมื่อกดลูกศรได้ระดับ Perfect หลายๆ ครั้ง (ซึ่งสามารถลดจากการกดพลาดหรือ Miss ได้เช่นกัน) เมื่อแถบนี้เต็มจะเปลี่ยนไปสู่แถบระดับต่อไป โดยจะเปลี่ยนจากแถบสีเหลือง > สีน้ำเงิน > สีแดง ซึ่งเมื่อผู้เล่นได้แถบสีเหลืองขึ้นไปแล้ว เกมจะเปิดโอกาสให้ผู้เล่นกดสเปซบาร์ เพื่อรับคะแนนที่สูงขึ้นในช่วงเวลาหนึ่ง ซึ่งขึ้นอยู่กับสีของแถบที่เล่นได้ว่าจะได้รับคะแนนเพิ่มเท่าใด ดังนี้
และเกมจะกดลูกศรให้เอง (สังเกตได้จากลูกศรเปลี่ยนเป็นวงกลมสีเหลือง และมีเอฟเฟกต์คล้ายไฟฟ้าด้านข้างแถบที่ลูกศรวิ่งขึ้น) ซึ่งแถบเมื่ออยู่ในโหมดนี้จะลดลงเรื่อยๆ และจะกลับสู่สภาพปกติเมื่อลดลงจนหมดแถบสีเหลือง (และจะมีเสียงเตือนให้ผู้เล่นกดลูกศรต่อ) คะแนนที่ได้รับเพิ่มนี้จะเป็นตัวเลขแยกไปไว้ด้านข้างคะแนนที่เล่นปกติ และจะถูกรวมเมื่อจบเพลงแล้ว
เลิฟเวอร์ ริเวอร์ โหมด (Lover River Mode)
เป็นโหมดที่นำ ริเวอร์ โน้ต และ เลิฟเวอร์ โหมด มาผสมกัน
ในเกมเวอร์ชัน 2.4 (ซีซัน 2) ได้นำโหมดนี้ออก แต่ผู้เล่นสามารถปรับปุ่มได้ที่ เมนู NOTE เลือกรูปแบบเล่นแบบ River Mode ซึ่งเมนูนี้จะสามารถเลือกได้ในโหมดของ มัลติเพลเยอร์ โหมด (Multi-Player Mode), พีเค (PK), เลิฟเวอร์ โหมด (Lover Mode), โชว์ไทม์ (Show Time)
โชว์ไทม์ ริเวอร์ โหมด (Showtime River Mode)
มาพร้อมกับเวอร์ชัน 5.5 โดยการเปิดให้ดาวน์โหลดทางเว็บไซต์ล่วงหน้าในวันที่ 18 สิงหาคม พ.ศ. 2551 และสามารถเล่นโหมดนี้ได้ (พร้อมกับเวอร์ชัน 5.5) เมื่อวันที่ 26 สิงหาคม พ.ศ. 2551
เป็นการเล่นโหมดโชว์ไทม์ในรูปแบบลูกศรลงมาจากกลางจอในลักษณะเอียง มีการกดสเปซบาร์เหมือนโชว์ไทม์ทุกประการ แต่เปลี่ยนจากแถบสะสมเป็นเกจวัดพร้อมเข็มที่บอกถึงการกดลูกศรสะสมของผู้เล่น
ในเกมเวอร์ชัน 2.4 (ซีซัน 2) ได้นำโหมดนี้ออก แต่ผู้เล่นสามารถปรับปุ่มได้ที่ เมนู NOTE เลือกรูปแบบเล่นแบบ River Mode ซึ่งเมนูนี้จะสามารถเลือกได้ในโหมดของ มัลติเพลเยอร์ โหมด (Multi-Player Mode), พีเค (PK), เลิฟเวอร์ โหมด (Lover Mode), โชว์ไทม์ (Show Time)
ไอเทม ชาลเลนจ์ (Item Challenge)
มาพร้อมกับเกมเวอร์ชัน 5.5 ในโหมดนี้ สามารถเล่นได้เมื่อมีผู้เล่นอย่างน้อย 2 คนขึ้นไป และต้องไม่ตั้งทีม การเล่นในโหมดนี้นั้น จะมีลูกศรที่มีลักษณะต่างจากลูกศรธรรมดาที่ใช้เล่น เลื่อนมาให้ผู้เล่นกดพร้อมกับลูกศรทั่วไประหว่างที่เต้น ไอเทมนี้สามารถรบกวนการเล่นของผู้เล่นอื่นได้ ซึ่งผู้เล่นต้องกดให้ได้ Perfect กับ Cool เท่านั้น หากกดได้ Bad กับ Miss จะไม่ได้รับไอเทม และเมื่อกดได้ไอเทมมาแล้ว จะไปอยู่ในช่องด้านข้างทั้งสาม ซึ่งไอเทมต่างๆ จะแบ่งออกเป็น 3 ประเภท ดังนี้
เอเนอจี แดนซ์ โหมด (Energy Dance Mode)
วิธีการเล่นโหมดนี้คล้ายกับเกมออดิชันออนไลน์ โดยจะแบ่งแยกย่อยออกเป็น 3 โหมด ดังนี้
โฟร์คีย์ โหมด (4 Key Mode)
จะมีแถบชุดลูกศร (ประกอบด้วยลูกศรขึ้น ลง ซ้าย ขวา เรียงสลับหรือคละกัน) กับแถบลูกแก้วมาให้ โดยต้องกดตามชุดลูกศรนั้นให้หมดก่อนที่ลูกแก้วจะเคลื่อนไปสุดแถบ และเมื่อกดชุดลูกศรครบแล้ว ให้ผู้เล่นกด Space Bar ในขณะที่ลูกแก้วเคลื่อนผ่านจุดที่เรืองแสงสีขาวขึ้นมาในแถบที่ลูกแก้ววิ่ง
เอทคีย์ โหมด (8 Key Mode)
วิธีการเล่นเหมือนกับ โฟร์คีย์ โหมด เพียงแต่เพิ่มลักษณะลูกศรให้ซับซ้อนขึ้น (เพิ่มลูกศรแบบ ซ้ายบน ซ้ายล่าง ขวาบน และขวาล่าง เข้าไปในแถบลูกศร)
ฟรีสไตล์ โหมด (Free Style Mode)
วิธีการเล่นเหมือน 4 Key และ 8 Key เพียงแต่ เกมจะไม่กำหนดชุดลูกศรมาให้ ซึ่งผู้เล่นต้องทำการเริ่มกดชุดลูกศรเอง และเมื่อผู้เล่นเริ่มกดลูกศรตัวแรก จะปรากฏชุดลูกศรให้ผู้เล่นกดต่อไป โดยผู้เล่นจะต้องเปลี่ยนมากดชุดลูกศรตามกำหนดแล้ว (โดยให้ทันก่อนที่ลูกแก้วจะเคลื่อนที่ผ่านแถบเรืองแสง เช่นเดิม) แต่บางครั้งชุดลูกศรอาจเปลี่ยนแปลงได้ จากการที่ผู้เล่นกดลูกศรต่อไปโดยไม่สนใจชุดลูกศรที่มีมาให้ในตอนที่เริ่มกดตัวแรก โดยกดลูกศรเองไป 2-3 ตัว จะปรากฏชุดลูกศรใหม่ให้ หากผู้เล่นยังกดโดยไม่สนใจชุดลูกศรที่มีมาให้อีก ชุดลูกศรทั้งหมดที่กดมาจะหายไปหมด ซึ่งผู้เล่นต้องเริ่มกดใหม่
แดซเซิล โหมด (Dazzle Mode)
วิธีการเล่นเหมือนเกม มูพอัพ โดยใช้คีย์ 7 ปุ่มในการเล่น ได้แก่ S D F J K L และ Space Bar โดยจะมีลูกศรเป็นรูปดาว อยู่ตามตำแหน่งต่างๆ ที่ตรงกับคีย์ S D F J K L และเส้นสีแดงค่อยๆ เลื่อนขึ้นไปผ่านลูกศรรูปดาว ผู้เล่นต้องกดคีย์ให้ตรงตามตำแหน่งลูกศรรูปดาวที่เส้นสีแดงเคลื่อนที่ผ่าน และเหมือนเส้นเคลื่อนไปถึงตำแหน่งบนสุด (จะมีแถบสีฟ้าเรืองแสง) ผู้เล่นต้องกดปุ่ม Space Bar เมื่อเส้นสีแดงอยู่ตรงกึ่งกลางแถบสีฟ้าพอดี และเข้าสู่ชุดลูกศรดาวชุดต่อไป
ในเกมจะมีให้เลือกโหมดนี้สองแบบ คือ แบบง่ายและแบบยาก แบบยากจะต่างจากแบบง่าย ตรงในขณะที่เส้นเคลื่อนที่ผ่านดาว ผู้เล่นห้ามกดพลาดแม้แต่ดาวเดียว มิเช่นนั้นจะถือว่าการเล่นในช่วงนั้น (ตั้งแต่เส้นสีแดงเลื่อนจากด้านล่าง ขึ้นไปแถบสีฟ้าบนสุด) จะเป็นโมฆะ และจะไม่ได้คะแนน ซึ่งในแบบง่ายจะไม่มีการบังคับเช่นนี้
ไทโกะ ดรัม โหมด (Taiko Drum Mode)
วิธีการเล่นเหมือนเกมอาเขต ไทโกะ โน ทาสึจิน โดยใช้ปุ่ม Shift ทั้งสองฝังของคีย์บอร์ด โดยจะมีแถบลูกศรในทางแนวนอน และมีรูปกลองอยู่ซ้ายสุด และจะมีลูกศรเลื่อนมาจากด้านขวาสุดมาที่รูปกลอง ซึ่งมีทั้งลูกศรซ้าย ขวา ลูกศรคู่ และแถบยาว โดยผู้เล่นต้องกดปุ่มให้ตรงกับในขณะที่ลูกศรเลื่อนมาอยู่บนกลองพอดี โดยลูกศรซ้ายจะใช้ Shift ซ้าย ลูกศรขวา จะใช้ Shift ขวา และลูกศรคู่ให้กด Shift ทั้งสองฝังพร้อมกัน ส่วนแถบยาวให้กด Shift สองฝั่งสลับกันแบบรัว
เพ็ท แดนซ์ โหมด (Pet Dance Mode)
มาจากระบบสัตว์เลี้ยง ให้สัตว์เลี้ยงสามารถเก็บสะสมระดับ (Level) ของมันได้
โหมดการเล่นพิเศษ
เป็นโหมดที่ทางผู้ให้บริการจัดขึ้นมาเฉพาะวัน เวลาให้ผู้เล่นสามารถเข้าไปเล่นได้ แต่ผู้เล่นไม่สามารถสร้างห้องเล่นโหมดเหล่านี้ได้ และโหมดการเล่นพิเศษนี้จะมีรางวัลให้ผู้เข้าแข่งขันอยู่เสมอ
การแต่งตัวละครในเกม
ผู้เล่นสามารถแต่งตัวละครในเกมด้วยการซื้อไอเทมที่เป็นเสื้อผ้าในเกม หรือไอเทมเพิ่ม-ลดความอ้วนตัวละครได้ โดยสามารถเลือกซื้อไอเทมที่ใช้เงินในเกม (หน่วยเงิน G) หรือเลือกซื้อไอเทมโดยนำเงินจริงมาเปลี่ยนเป็นหน่วยเงินอีกชนิดหนึ่ง (หน่วยเงิน M) ซึ่งไอเทมที่ซื้อโดยหน่วยเงิน M จะมีมากกว่าในไอเทมที่ซื้อด้วยหน่วยเงิน G และมีประสิทธิภาพมากกว่าไอเทมที่ซื้อด้วยหน่วยเงิน G และยังมีไอเทมอีกชนิดหนึ่งที่ใช้หน่วยเงิน M สะสม (หน่วยเงิน Point โดย 1,000 M จะได้ 1 Point) ซื้อ ซึ่งเป็นไอเทมพิเศษต่าง ๆ ที่ต่างไปจากการซื้อด้วยหน่วยเงิน G หรือหน่วยเงิน M
ในเกมเวอร์ชัน 5.5 ผู้เล่นสามารถใช้ค่าหัวใจ (Charm) ที่เข้ามาใหม่ แลกซื้อเสื้อผ้าเฉพาะที่ทางผู้ให้บริการกำหนดมาให้ได้ โดยรูปหัวใจ 1 ดวงมีค่า 1,000 แต้ม และครึ่งดวงสำหรับ 500 แต้ม เมื่อแลกซื้อแล้ว รูปหัวใจจะหายไปตามจำนวนค่าหัวใจที่ใช้แลกไป เช่นเมื่อแลกซื้อเสื้อผ้า 4,000 แต้ม หัวใจจะหายไป 4 ดวงเป็นต้น
รูปร่างตัวละคร
ในเกมนี้จะมีระดับรูปร่างตัวละคร 5 ระดับ อ้างอิงจากแถบน้ำหนักในเกม ได้แก่
ซึ่งระบบของเกมจะทำการตรวจสอบวันต่อวัน หากผู้เล่นไม่ได้เล่นเกมเป็นระยะเวลานาน จะทำให้แถบน้ำหนักของผู้เล่นเพิ่มขึ้นเรื่อยๆ จนเมื่อถึงระดับหนึ่ง รูปร่างของตัวละครผู้เล่นก็จะเปลี่ยนไป โดยจะมีขนาดเพิ่มขึ้นเรื่อยๆ (เหมือนคนอ้วน) ซึ่งมีวิธีแก้โดยการเล่นเพลงให้มากๆ เข้าไว้ หรือการซื้อไอเทมเปลี่ยนขนาดรูปร่างให้ผอมลง แต่ผู้พัฒนาเกมก็ไม่ได้ออกมาประกาศให้ทราบโดยแน่ชัดว่าระบบเพิ่มความอ้วนของเกมนี้ทำงานอย่างไร
เคยมีผู้ทดลองเกี่ยวกับเรื่องระบบเพิ่มความอ้วนนี้และเผยแพร่ในเว็บบอร์ดของเกม โดยสรุปได้คร่าวๆ ว่า ตั้งแต่เริ่มเข้าเกมเป็นครั้งแรก เกมนั้นจะมีการเริ่มกำหนดน้ำหนักให้ผู้เล่นวันละประมาณ 6,500 กิโลแคลอรี (ในเกม) โดยผู้เล่นจะต้องเล่นเพลงให้ถึงเกณฑ์น้ำหนักให้ถึงกำหนดไว้ หากทำได้น้อยกว่าหรือไม่ถึงเกณฑ์น้ำหนัก แคลอรีส่วนเกินนี้จะถูกสะสมในวันต่อๆไป และหากเป็นเช่นนี้ต่อไป แคลอรีที่สะสมไว้ก็จะไปรวมกับของวันถัดไปเรื่อยๆ จนไปเพิ่มแถบน้ำหนักในเกม และเมื่อแถบน้ำหนักในเกมเพิ่มขึ้นเรื่อยๆ ก็จะทำให้ตัวละครอ้วนขึ้นในที่สุด ซึ่งมีวิธีแก้ไขโดยการเล่นเพลง ในโหมดผู้เล่นคนเดียว หรือ ผู้เล่นหลายคนก็ได้ ซึ่งระยะเวลาของเพลงมีผลต่อการลดของแคลอรี ยิ่งเพลงที่มีระยะเวลายาวมากก็จะลดแคลอรี่ในเกมได้มากเช่นกัน
ระบบการเพิ่มของแถบน้ำหนักตัวละครนี้ได้ถูกลบไปในเกมเวอร์ชัน 2.4 (ซีซัน 2)
สีผิวตัวละคร
สีผิวตัวละครในเกมจะมี 5 ระดับเช่นกัน ได้แก่
เมื่อผู้เล่นเริ่มต้นสร้างตัวละครใหม่นั้นจะสามารถกำหนดได้สามสี คือ ผิวสีขาว ผิวสีแทน และผิวสีคล้ำ โดยสีผิวจะไม่เปลี่ยนแปลงโดยระยะเวลาเหมือนรูปร่างของตัวละครด้านบน ซึ่งผู้เล่นสามารถเปลี่ยนสีผิวได้โดยซื้อไอเทมเปลี่ยนสีผิวเท่านั้น ซึ่งมีขายทั้งหน่วยเงิน G และหน่วยเงิน M โดยระยะเวลาที่เปลี่ยนสีผิวจะจำกัดอยู่ในระยะเวลาที่แน่นอน (หากใช้ไอเทมเปลี่ยนสีผิวไปตลอด และไม่มีการเปลี่ยนสีผิวถาวร) ไอเทมที่ซื้อโดยหน่วยเงิน M หรือการแลกจากเงินจริง จะคงสภาพสีผิวได้นานกว่าไอเทมที่ซื้อโดยหน่วยเงิน G
ระบบคู่รัก
อยู่ในเกมเวอร์ชัน 4.5 ซึ่งระบบนี้ได้เข้ามาเมื่อวันที่ 16 กุมภาพันธ์ พ.ศ. 2550
การแต่งงาน
ตัวละครสามารถแต่งงานกันได้ ก็ต่อเมื่อตัวละครของผู้เล่นทั้งสองฝ่ายมีเลเวลมากกว่า 10 และมีค่าหัวใจ (Charm) ที่ได้รับจากการเต้นในโหมดคู่รัก มากกว่า 2 ดวงขึ้นไป และต้องมีไอเทมแหวนแต่งงานชนิดเดียวกัน (ซื้อได้ที่ Item Shop) อยู่ในช่องเก็บของของทั้งคู่ โดยจะต้องไปหาตัวละครที่ชื่อ Papa ซึ่งอยู่ในตึก Wedding ใน Community Street และฝ่ายหนึ่งจะต้องยื่นคำร้องไปให้อีกฝ่ายหนึ่ง พอยื่นคำร้องและรออีกฝ่ายตอบตกลง การแต่งงานจะถูกดำเนินการ ภายใน 7 วัน เมื่อแต่งงานได้สำเร็จแล้ว จะมีรูปคู่รักอีกคนของผู้เล่นแสดงท่าทางเป็นคู่รักอยู่ในช่องรายละเอียดตัวละคร (Profile) และมีเอฟเฟกต์รูปหัวใจอยู่หลังทั้งคู่ตามชนิดของแหวนที่ใช้แต่งงาน ผู้เล่นสามารถเปลี่ยนแหวนแต่งงานได้เช่นกัน โดยไปเลือกขอเปลี่ยนแหวนกับตัวละครชื่อ Papa และรอการยืนยันจากผู้เล่นอีกฝ่าย แต่ต้องเปลี่ยนแหวนให้เหมือนกันด้วย
การหย่า
เมื่อใดก็ตามที่ผู้เล่นทั้ง 2 ฝ่ายยินยอมใช้ไอเทม “น้ำลืมความหลัง” (ซึ่งซื้อได้จาก Item Shop) การหย่าก็จะถูกดำเนินการใน 7 วัน แต่ในเวอร์ชัน 2.4 (ซีซั่น 2) ไม่จำเป็นต้องรอการยินยอมจากอีกฝ่าย เพียงแต่ฝ่ายใดฝ่ายหนึ่งมีไอเทมดังกล่าวก็สามารถหย่าได้ทันที
ระบบกลุ่ม
มาพร้อมกับเวอร์ชัน 4.8 โดยการเปิดให้ดาวน์โหลดทางเว็บไซต์ในวันที่ 31 กรกฎาคม พ.ศ. 2550 ซึ่งผู้เล่นสามารถสร้างกลุ่ม หรือเรียกอีกอย่างว่า กิลด์ (อังกฤษ: Guild) เป็นของตนเองได้ โดยผู้เริ่มต้นตั้งกิลด์ ต้องมีเลเวลมากกว่า 25 ขึ้นไป ซึ่งการตั้งกิลด์ในครั้งแรกนั้นจะไม่มีค่าใช้จ่ายใดๆ แต่จะมีสมาชิกได้สูงสุด 20 คน ซึ่งผู้เล่นต้องเสียค่าใช้จ่ายในการขยายจำนวนสมาชิกกิลด์จากการซื้อไอเทมเป็นหน่วยเงิน M หรือใช้เงินจริงนั้นเอง และระบบกลุ่มได้เพิ่มโหมดการแข่งขันให้กับเกมเป็นโหมดย่อยอีกหนึ่งโหมด
คะแนนเกียรติยศ
ได้รับจากการแข่งขันในโหมดย่อย กิลคอมเพททิชัน (Guild Competition) โดยมีเงื่อนไขดังนี้
ระบบสัตว์เลี้ยง
มาพร้อมกับ เกมเวอร์ชัน 2.4 (ซีซั่น 2) ซึ่งผู้เล่นสามารถมีสัตว์เลี้ยงเป็นของตนเองได้ โดยสัตว์เลี้ยงจะมีค่าประสบการณ์และระดับ (Level) เหมือนผู้เล่น สามารถเพิ่มได้โดยการเต้นพร้อมสัตว์เลี้ยงของผู้เล่นตัวอื่นๆ และผู้เล่นต้องหมั่นให้อาหารมัน ซึ่งอาหารที่ได้จากการเล่นเกมส์และจากการซื้อ ซึ่งจะช่วยเพิ่มระดับความอิ่มของสัตว์เลี้ยง
ระบบหีบสมบัติ
มาพร้อมกับ เกมเวอร์ชัน 2.4 (ซีซั่น 2) โดยเป็นวิธีการเสี่ยงโชคเพื่อให้ได้รับของรางวัลอย่างหนึ่ง วิธีที่จะได้กล่องสมบัตินั้น ผู้เล่นไม่จำเป็นต้องเสียเงินมาซื้อ แต่จะได้รับโดยการสุ่มระหว่างที่เล่นเกม ซึ่งผู้เล่นจะได้รับจากการกดตัวโน้ตที่เป็นรูปกล่องสมบัติ (จะสุ่มมาให้ 1 ตัวต่อเพลง) และเกมจะแจ้งให้ทราบว่าผู้เล่นได้รับหลังจากเล่นจบเพลงนั้นๆ โดยมีข้อแม้ว่าจะต้องมีจำนวนผู้เล่น 2 คนขึ้นไปต่อ 1 ห้อง โดยกล่องสมบัติแบ่งเป็น 2 ชนิด คือกล่องสมบัติไม้ และกล่องสมบัติทอง
ควร์ท ดาลือเกอ
ควร์ท มัคส์ ฟรันทซ์ ดาลือเกอ (Kurt Max Franz Daluege) เป็นผู้บังคับการตำรวจรักษาความสงบของนาซีเยอรมนี และเป็นรักษาการผู้อารักขาโบฮีเมียและโมราเวียต่อจากไรน์ฮาร์ท ไฮดริช ที่ถูกลอบสังหารในปี ค.ศ. 1942 ดาลือเกอออกคำสั่งให้มีมาตรการบทตอบโต้การลอบสังหารไฮดริชอย่างรุนแรง หนึ่งในมาตรการนั้นคือการสังหารหมู่ที่ลิดยิตแซ ภายหลังสงครามโลกครั้งที่สองยุติลง เขาได้ถูกจับกุมและส่งตัวไปยังเชโกสโลวาเกีย ต่อสู้คดี ถูกตัดสินและลงโทษด้วยการประหารชีวิตในปี ค.ศ. 1946
ซูเปอร์แดนเซอร์ออนไลน์
ระบบหีบสมบัติ
วิธีการเปิดกล่องสมบัติ ผู้เล่นต้องไปซื้อกุญแจจาก Item Shop ให้ตรงกับชนิดของกล่องสมบัติที่ได้รับ โดยเมื่อเปิดแล้ว ของรางวัลที่ได้รับจะเป็นแบบสุ่ม
ควร์ท ดาลือเกอ
1897 1946
ปีแยร์ ลาวาล
ปีแยร์ ฌ็อง-มารี ลาวาล (Pierre Jean-Marie Laval; 28 มิถุนายน ค.ศ. 1883 – 15 ตุลาคม ค.ศ. 1945) เป็นนักการเมืองชาวฝรั่งเศส ในสมัยสาธารณรัฐที่ 3 เขาทำหน้าที่เป็นนายกรัฐมนตรีฝรั่งเศสตั้งแต่วันที่ 27 มกราคม ค.ศ. 1931 ถึง 20 กุมภาพันธ์ ค.ศ. 1932 และครั้งที่สอง ตั้งแต่วันที่ 7 มิถุนายน ค.ศ. 1935 ถึง 24 มกราคม ค.ศ. 1936 ลาวาลได้เริ่มอาชีพของเขาในฐานะนักสังคมนิยม แต่เมื่อเวลาผ่านไปก็ได้เอนเอียงไปทางฝ่ายขวา ภายหลังจากฝรั่งเศสพ่ายแพ้และลงนามการสงบศึกกับเยอรมนีใน ค.ศ. 1940 เขาได้ทำหน้าที่ในบทบาทที่โดดเด่นในระบอบวีชีของฟีลิป เปแต็ง ครั้งแรกในฐานะรองประธานสภาคณะรัฐมนตรี ตั้งแต่วันที่ 11 กรกฎาคม ค.ศ. 1940 ถึง 13 ธันวาคม ค.ศ. 1940 และต่อมาได้เป็นผู้นำรัฐบาล ตั้งแต่วันที่ 18 เมษายน ค.ศ. 1942 ถึง 20 สิงหาคม ค.ศ. 1944
หลังจากฝรั่งเศสได้รับการปลดปล่อยใน ค.ศ. 1944 ลาวาลถูกจับกุมโดยรัฐบาลฝรั่งเศสภายใต้การนำของชาร์ล เดอ โกล ในสิ่งที่มีการยอมรับอย่างกว้างขวางว่าเป็นการพิจารณาคดีที่บกพร่อง ลาวาลถูกตัดสินว่ามีความผิดในข้อหาการวางแผนต่อความมั่นคงของรัฐและการให้ความร่วมมือกับศัตรู และหลังจากความพยายามฆ่าตัวตายถูกขัดขวาง เขาก็ถูกประหารชีวิตด้วยการยิงเป้าแบบชุดทีม ด้วยกิจกรรมทางการเมืองมากมายของเขาได้ทิ้งเหลือไว้เป็นมรดกตกทอดที่ซับซ้อนและเป็นที่โต้เถียง ส่งผลทำให้ชีวประวัติครึ่งหนึ่งของเขามีข้อขัดแย้งกัน
พ.ศ. 2420
พุทธศักราช 2420 ตรงกับปีคริสต์ศักราช 1877
ทางหลวงแผ่นดินหมายเลข 322
ทางหลวงแผ่นดินหมายเลข 322 สายอู่ยา−ดอนเจดีย์ เป็นทางหลวงในแนวเหนือ-ใต้ในจังหวัดสุพรรณบุรี ที่เชื่อมต่อระหว่างอำเภอเมืองสุพรรณบุรีกับอำเภอดอนเจดีย์ เป็นถนนที่ช่วยลดเวลาการเดินทางไปยังอำเภอดอนเจดีย์ โดยไม่ต้องใช้ ทางหลวงแผ่นดินหมายเลข 340 ทางหลวงแผ่นดินหมายเลข 322 มีระยะทางตลอดทั้งสาย 23.544 กิโลเมตร
รายละเอียดของเส้นทาง
ทางหลวงสายนี้มีจุดเริ่มต้นในทางทิศใต้ที่บ้านอู่ยา ตำบลดอนกำยาน อำเภอเมืองสุพรรณบุรี โดยมีเส้นทางต่อมาจาก ถนนมาลัยแมน เส้นทางขึ้นไปทางทิศเหนือ จากนั้นโค้งไปทางทิศตะวันตก ผ่านตำบลบ้านโพธิ์ ตัดกับ ถนนวงแหวนรอบเมืองสุพรรณบุรี ฝั่งตะวันตก ผ่าน ตำบลสระแก้ว แล้วเลี้ยวไปทางทิศเหนือ ผ่านตำบลสนามคลี ตำบลตลิ่งชัน แล้วเข้าสู่ อำเภอดอนเจดีย์ ผ่านตำบลไร่รถ และสิ้นสุดที่ตำบลดอนเจดีย์ บนถนนเลียบคูเมืองดอนเจดีย์ บริเวณมุมคูเมืองฝั่งทิศตะวันตกเฉียงใต้ ก็จะสามารถเชื่อมต่อกับทางหลวงแผ่นดินหมายเลข 3038 และ ทางหลวงแผ่นดินหมายเลข 3264
หลักการเพิ่มเข้าและตัดออก
สำหรับกรณีทั่วไปของหลักการนี้ ให้ A1, ..., An เป็นเซตจำกัด แล้ว
โดย |A| บอกถึงจำนวนสมาชิกของเซต A ชื่อหลักการนี้มีมาจากการที่เพิ่มจำนวนสมาชิกของเซตเข้าไปเกินและตัดส่วนที่เกินทิ้ง
สูตรนี้คิดค้นโดย Abraham de Moivre แต่หนังสือบางเล่มมีการกล่าวถึง Daniel da Silva, เจมส์ โจเซฟ ซิลเวสเตอร์ (Joseph Sylvester) หรือ อ็องรี ปวงกาเร (Henri Poincaré) ในฐานะผู้ร่วมพัฒนาหลักการนี้ด้วย
สำหรับกรณีสามเซต A, B, C หลักการเพิ่มเข้าและตัดออกสามารถแสดงโดยแผนภาพเวนน์-ออยเลอร์ตามภาพด้านขวา
อ้างอิง
principle of inclusion-exclusion จาก PlanetMath ภายใต้สัญญาอนุญาตครีเอทีฟคอมมอนส์
กากีกลอนสุภาพ
กากีกลอนสุภาพ เป็นวรรณคดีไทยประพันธ์ด้วยกลอนสุภาพ เล่าเรื่องเกี่ยวกับตำนานโบราณของนางกากี ฉบับที่ได้รับยกย่องว่าแต่งดี ไพเราะ เป็นสำนวนของเจ้าพระยาพระคลัง (หน) มีบทเด่นที่จัดว่าเป็นวรรคทองของเรื่องนี้ก็คือ
เนื้อเรื่องย่อ
ท้าวพรหมทัตกษัตริย์แห่งนครพาราณสีแม้จะอายุมากแล้ว แต่ก็มีพระมเหสีรูปงามกลิ่นกายหอมชื่อว่านางกากี พระองค์รักและหลงใหลนางกากี ไม่ให้มหาดเล็ก คนสนิทที่เป็นชายเข้าใกล้หรือได้เห็นนางยกเว้นที่จำเป็นเพียงไม่กี่คนเท่านั้น หนึ่งในหนุ่มคนสนิทที่สามารถเข้าใกล้นางกากีได้คือ “นาฏกุเวร” ผู้เป็นคนธรรพ์รูปงามมีหน้าที่บรรเลงดนตรี แต่งกลอน ขับกล่อม ให้แก่ท้าวพรหมทัต ในยามที่พระองค์เล่นสกากีฬาโปรดปรานกับพระสหายสนิท ตามปกติคนธรรพ์เป็นกึ่งมนุษย์กึ่งเทวดาที่มีความสามารถสูง ยิ่งเป็นนาฏกุเวรผู้มีความเปรื่องปราชญ์ก็ยิ่งเป็นที่รักใคร่ไว้วางพระทัยของท้าวพรหมทัต นอกจากพระประยูรญาติที่ท้าวพรหมทัตโปรดให้เล่นสกาด้วยแล้ว พระองค์มีสหายสนิทผู้มีความลึกลับที่มีฝีมือการทอดสกาเทียบเท่าพระองค์นามว่าเวนไตย เวนไตยเป็นพญาครุฑที่มีวิมานชื่อฉิมพลี ตั้งอยู่ที่เชิงเขาพระสุเมรุเหนือดงงิ้ว ผู้มีร่างมาเป็นมานพรูปร่างสง่างามในเมืองมนุษย์ เวนไตยไม่ยอมบอกว่าตัวเองมาจากที่ไหน แต่ก็มาเล่นสกากับท้าวพรหมทัตอย่างสม่ำเสมอทุกๆ เจ็ดวัน
พ.ศ. 2421
พุทธศักราช 2421 ตรงกับปีคริสต์ศักราช 1878
กากีกลอนสุภาพ
เนื้อเรื่องย่อ
คำร่ำลือถึงความสง่างามของพญาเวนไตยจากสนมกำนัลมาเข้าหูนางกากี นางกากีลองแอบดูครั้งหนึ่งก็พอดีกับเวนไตยมองมา ทั้งคู่ต่างตื่นเต้นในความงามของกันและกันทำให้เวนไตยถึงกับทำอุบายลักพานางกากีไปจากท้าวพรหมทัต โดยการจำแลงตัวเป็นพญาครุฑบินไปบังแสงอาทิตย์ที่ส่องเมืองพาราณสีทำให้เมืองมืดมิดและอลหม่านจากการเกิดพายุใหญ่กระหน่ำ เวนไตยฉวยโอกาสนี้พาตัวนางกากีไปสมสู่ ณ วิมานฉิมพลี เนื่องจากนางกากีก็พึงพอใจเวนไตยเมื่อยามเป็นชายหนุ่มรูปร่างสง่างามในวิมานฉิมพลี ท้าวพรหมทัตเป็นทุกข์ระทมเมื่อนางกากีมเหสีสุดสวาทได้หายไปไม่สามารถตามหาได้ นาฏกุเวรผู้แอบหลงรักในรูปและกลิ่นกายของนางกากีอาสานำตัวนางกากีกลับ เพราะรู้ระแคะระคายเนื่องจากเหตุการณ์ในวันที่เวนไตยสบตากับนางกากีไม่พ้นจากสายตาของคนธรรพ์หนุ่มนี้ไปได้ นาฏกุเวรได้ผูกกลอนขับกล่อมขณะที่เวนไตยเล่นสกากับท้าวพรหมทัตจนสังเกตความผิดปรกติของเวนไตยได้ เมื่อท้าวพรหมทัตทรงอนุญาต การเล่นสกาครั้งต่อมานาฏกุเวรจึงแปลงร่างเป็นตัวไรเกาะปีกเวนไตยเมื่อเขากลายเป็นพญาครุฑตามไปถึงวิมานฉิมพลี เมื่อเวนไตยออกไปปฏิบัติภารกิจนอกวิมาน ก็คืนร่างเป็นนาฏกุเวรคนเดิม ด้วยความเสน่หาที่มีต่อนางกากี นาฏกุเวรก็ขอร่วมอภิรมย์สมสู่กับนางกากี โดยขู่ว่าจะไม่เปิดเผยความลับระหว่างเวนไตยกับนาง นางกากีเห็นว่านาฏกุเวรเปิดเผยว่ารักใคร่ตัวนางมาก่อน ก็ยอมสมสู่ด้วยเมื่อถึงกำหนดนัดเล่นสกากับท้าวพรหมทัต นาฏกุเวรก็จำแลงเป็นตัวไรเกาะปีกพญาครุฑเวนไตยกลับเมืองพาราณสี และได้กราบทูลให้ท้าวพรหมทัตทำเป็นไม่ทราบเรื่อง ระหว่างการเล่นสกานาฏกุเวรก็แต่งกลอนยั่วยุให้เวนไตยโกรธ โดยพรรณนาถึงรายละเอียดทุกอย่างที่นางกากีมี แสดงว่านาฏกุเวรได้ร่วมอภิรมย์รักโดยนางกากีก็สมัครใจ เวนไตยโกรธมากที่นางกากีทรยศต่อตัวเอง เมื่อกลับไปก็คาดคั้นเอาความจริงกับนางกากี แต่นางกากียอมรับตอนหลังอ้างว่าถูกบังคับ ซึ่งเวนไตยไม่เชื่อและส่งนางกากีกลับคืนเมืองพาราณสี ท้าวพรหมทัตทั้งรักทั้งแค้นทั้งอับอาย ทรงตัดเยื่อใยนางกากีและสั่งให้มหาดเล็กนำไปลอยแพในมหาสมุทร
นางกากีต้องเผชิญเคราะห์กรรมอย่างแสนสาหัส เมื่อนายสำเภามาพบนางสลบไสลบนแพ เรือนร่างที่สวยงามย่อมเป็นที่หมายปองของนายสำเภา เขาจึงได้นางกากีเป็นภรรยา ต่อมาโจรสลัดได้ปล้นเรือนายสำเภาและหัวหน้าโจรบังคับนางกากีให้เป็นภรรยาอีก ท่ามกลางความอิจฉาริษยาของสมุนโจร เพราะหัวหน้าโจรไม่ยอมแบ่งผู้หญิงให้เหมือนรายอื่นๆ ในที่สุดก็เกิดการแก่งแย่งนางกากีกันในหมู่โจร ถึงกับฆ่าฟันกันเอง นางกากีฉวยโอกาสหลบหนีพวกโจรได้ แต่ต้องเผชิญกับความโหดร้ายในป่าจนเกือบจะเอาชีวิตไม่รอด โชคดียังเป็นของนางกากี ที่บังเอิญมีกษัตริย์ชรานามว่าท้าวทศวงศ์ผู้เป็นหม้ายแห่งเมืองไพศาลีเสด็จมาเที่ยวป่า ได้นำนางกากีไปชุบเลี้ยงเป็นถึงพระมเหสี นางกากีไม่บอกความจริงให้ท้าวทศวงศ์เพราะกลัวความไม่ดีของตนเองจะทำให้ท้าวทศวงศ์ไม่รับอุปการะ จิตใจของนางยังไม่เป็นสุขถึงจะได้เป็นถึงมเหสี แต่ท้าวทศวงศ์ก็โปรดปรานมเหสีร่างงามและกลิ่นกายหอม
กลองกันตรึม
กลองกันตรึม เป็นเครื่องดนตรีประเภทกลองชนิดหนึ่งที่ทำด้วยหนังและไม้ขุดกลวง ขึงหน้าด้านหนึ่งด้วยหนังดึงให้ตึงด้วยเชือก ใช้ดีประกอบจังหวะในวงกันตรึม
จะเข้กระบือ
จะเข้กระบือ เป็นเครื่องดนตรีประเภทดีดชนิดหนึ่ง  เป็นเครื่องดนตรีประเภทดีดในแนวนอน มี ๓ สาย สมัยก่อนสายทำจากเส้นไหมฟั่น ปัจจุบันทำจาก สายเบรคจักรยาน การบรรเลงมือขวาใช้สำหรับดีด  ส่วนมือซ้ายกดสายบนเสียงที่ต้องการ  เครื่องดนตรีชนิดนี้เล่นกันในวงมโหรีเขมรเช่นกัน
จ้องหน่อง
จ้องหน่อง หืน หรือ หุน เป็นเครื่องดนตรีประเภทดีดชนิดหนึ่ง ทำด้วยไม้ไผ่หรือโลหะบาง เซาะร่องตรงกลางเป็นลิ้นในตัว เวลาเล่น (ดีด) ประกบจ้องหน่องเข้ากับปาก ดีดที่ปลายข้างหนึ่งของจ้องหน่องด้วยนิ้วหัวแม่มือหรือนิ้วชี้ หรือชักด้วยด้ายเชือกที่ผูกโยงกับปลายจ้องหน่อง อาศัยกระพุ้งปากเป็นกล่องเสียง (ขยายเสียงในลักษณะเดียวกับกะโหลกซอหรือลำตัวของกีตาร์โปร่ง‎) การสร้างโทนเสียงทำให้เกิดเสียงสูงต่ำตามขนาดของกระพุ้งปากที่ทำ สามารถดีดเป็นเสียงแท้คล้ายเสียงคนออกเสียงสระ
คาร์ล แฮร์มัน ฟรังค์
คาร์ล แฮร์มัน ฟรังค์ (24 มกราคม ค.ศ. 1898 – 22 พฤษถาคม ค.ศ. 1946) เป็นชาวเยอรมันซูเดเทินที่โด่งดังในฐานะเจ้าหน้าที่แห่งนาซีในเชโกสโลวาเกียในช่วงก่อนและระหว่างสงครามโลกครั้งที่สองและดำรงตำแหน่งเป็นเอ็สเอ็ส-โอแบร์กรุพเพินฟือเรอร์ เขาได้ถูกจับกุมและต่อสู้คดี ถูกตัดสินและลงโทษด้วยการประหารชีวิตในช่วงภายหลังสงครามโลกครั้งที่สองจากบทบาทของเขาในการจัดการสังหารหมู่ชาวเช็กที่หมู่บ้านลีดิซและ Ležáky
1898 1946
ปี่ไสล
ปี่ไสล เป็นเครื่องดนตรีปี่ประเภทลิ้นคู่เช่นเดียวกับปี่ใน  ใช้บรรเลงในวงกันตรึม
โยคะ
โยคะ (योग) เป็นกลุ่มของการปฏิบัติหรือการประพฤติทางกาย จิตใจ และจิตวิญญาณ โดยมีต้นกำเนิดในประเทศอินเดียสมัยโบราณ โยคะมีอยู่ด้วยกันหลายสำนักซึ่งมีการปฏิบัติและเป้าหมายต่างกันไป ทั้งในศาสนาฮินดู ศาสนาพุทธ และศาสนาเชน
เจิร์จ การิช
เจิร์จ การิช (เกิดวันที่ 8 มีนาคม ค.ศ. 1984) เป็นอดีตนักฟุตบอลชาวออสเตรียซึ่งเกิดในประเทศฮังการี เขาเคยเล่นในตำแหน่งกองหลัง
อาชีพฟุตบอล
การิชเกิดที่โซมบ็อตแฮย์ในประเทศฮังการี ซึ่งเขามีเชื้อสายโครเอเชียด้วย ต่อมาเขาได้ย้ายไปเวียนนาในวัย 14 ปี และได้เริ่มเล่นฟุตบอลกับราพีทวีนใน ค.ศ. 2002 ต่อมาในฤดูกาล 2004–05 เขาเป็นตัวหลักของทีมชุดใหญ่ที่ช่วยให้สโมสรคว้าแชมป์ออสเตรียนบุนเดิสลีกา ในช่วงเวลาเดียวกันนี้เอง เขาได้รับการแต่งตั้งให้เป็นกัปตันทีมชาติรุ่นอายุไม่เกิน 21 ปี
การิชได้ลงเล่นให้กับราพีทวีนทั้งหมด 81 นัด ยิงได้ 1 ประตู เขาถูกซื้อตัวไปโดยนาโปลีในอิตาลีด้วยค่าตัวห้าแสนยูโร เขาลงเล่นให้กับสโมสรนัดแรกในนัดที่พบกับตรีสตีนาเมื่อวันที่ 23 กันยายน ค.ศ. 2006 หลังจากนั้นไม่นาน วันที่ 6 ตุลาคม ค.ศ. 2006 เขาถูกเรียกติดทีมชาติออสเตรีย และได้ลงเล่นระดับทีมชาติครั้งแรกในนัดที่พบกับลีชเทินชไตน์ โดยเขาทำประตูได้ในนัดนั้น ต่อมาเขามีชื่อติดทีมชาติในการแข่งขันฟุตบอลชิงแชมป์แห่งชาติยุโรป 2008 และได้ลงเล่นเป็นตัวจริงในรอบแบ่งกลุ่มนัดที่สามที่พบกับเยอรมนี
อาตาลันตาซื้อตัวการิชในช่วงต้นเดือนกรกฎาคม ค.ศ. 2008 ด้วยค่าตัว 1.5 ล้านยูโรในฐานะเจ้าของร่วมกับนาโปลี ต่อมาในวันที่ 26 มิถุนายน ค.ศ. 2009 อาตาลันตาได้ซื้อตัวเขาเพื่อเป็นเจ้าของแบบเบ็ดเสร็จด้วยค่าตัว 1 ล้านยูโร
หลังจากที่อาตาลันตาตกชั้นจากเซเรียอา การิชถูกขายให้กับโบโลญญาเมื่อวันที่ 9 สิงหาคม ค.ศ. 2010 ด้วยค่าตัว 3 ล้านยูโร แต่ใน ค.ศ. 2011 เขาได้รับบาดเจ็บหนักจนแทบไม่ได้ลงเล่นให้กับโบโลญญาเลย
ในวันที่ 14 สิงหาคม ค.ศ. 2015 การิชย้ายไปดาร์มสตัดต์ 98 ที่เพิ่งเลื่อนชั้นสู่บุนเดิสลีกา ด้วยสัญญาสองปี แต่เขาออกจากสโมสรเมื่อวันที่ 30 สิงหาคม ค.ศ. 2016
เกียรติประวัติ
ราพีทวีน
สาวิตรี
สาวิตรี (Sāvitrī) มีความหมายว่า ผู้ยังให้เกิดแสงสว่าง ผู้ยังให้เกิดชีวิตใหม่ หรือผู้ขับเคลื่อน และอาจหมายถึง
ไชนาแมน (ศัพท์)
ไชนาแมน (Chinaman, ) เป็นศัพท์ที่มีความหมายเชิงดูหมิ่นซึ่งใช้เรียกชายหรือบุคคลชาวจีน ชาวจีนแผ่นดินใหญ่ หรือในบางครั้งก็บุคคลที่เกิดในเอเชียตะวันออกหรือเห็นว่ามีเชื้อสายเอเชียตะวันออก แม้ว่าศัพท์นี้จะไม่มีความหมายในแง่ลบในพจนานุกรมเก่า ๆ และบางครั้งการใช้คำประสมอย่างอิงลิชแมน, เฟรนช์แมน และไอริชแมน ก็ถูกอ้างว่าเป็นความคล้ายคลึงกันอย่างไม่อาจโต้แย้งได้ แต่พจนานุกรมสมัยใหม่มักอธิบายเพิ่มเติมว่าศัพท์นี้มีความหมายในเชิงดูหมิ่น ความหมายแฝงดังกล่าวมาจากการใช้ศัพท์นี้ในบริบทดูแคลนทั้งชาวจีนและชาวเอเชีย รวมทั้งจากข้อผิดพลาดทางไวยากรณ์ในตัวศัพท์เองซึ่งคล้ายกับลักษณะเหมารวมของสำเนียงจีนในการพูดภาษาอังกฤษที่เกี่ยวข้องกับการเลือกปฏิบัติ   ในขณะที่องค์การอเมริกันเชื้อสายเอเชียต่าง ๆ ไม่ส่งเสริมให้ใช้คำว่า ไชนาแมน ในปัจจุบัน    แต่นักเขียนและศิลปินเชื้อสายเอเชียบางคนก็ยังใช้ศัพท์นี้เป็นต้นแบบดั้งเดิมในการกล่าวถึงตนเอง ศัพท์นี้อาจมาจากการแปลศัพท์ภาษาจีนของวลี Chinese man/person เป็นภาษาอังกฤษอย่างตรงตัว กล่าวคือ 中國人 (Zhōngguó rén) = China man/person
รางวัลคมชัดลึก อวอร์ด สาขาบทละครโทรทัศน์ยอดเยี่ยม
ผู้ได้รับรางวัลและเข้าชิง
รายชื่อต่อไปนี้คือรายชื่อผู้ได้รับรางวัลและผู้เข้าชิงรางวัลคมชัดลึก อวอร์ด สาขาผู้กำกับละครโทรทัศน์ยอดเยี่ยมประเภทละครโทรทัศน์ โดยผู้ได้รับรางวัลจะแสดงด้วยตัวอักษรหนาและมีพื้นหลังสีเหลือง
เวนิสวาณิช
The Merchant of Venice ได้แปลเป็นภาษาไทยครั้งแรกโดยพระบาทสมเด็จพระมงกุฎเกล้าเจ้าอยู่หัว ทรงพระราชนิพนธ์แปลเป็นกลอนบทละครในปี พ.ศ. 2459 นอกจากนี้ยังมี เวนิสวานิช ฉบับการ์ตูน เรียบเรียงโดย ชลลดา ชะบางบอน
บทที่มีชื่อเสียงในเรื่องนี้ก็คือ
The quality of mercy is not strain'd,
It droppeth as the gentle rain from heaven
พระราชนิพนธ์แปลความว่า
อันว่าความกรุณาปรานี    จะมีใครบังคับก็หาไม่
หลั่งมาเองเหมือนฝนอันชื่นใจ    จากฟากฟ้าสุราลัยสู่แดนดิน
และอีกบทหนึ่งที่มีชื่อเสียงมาก คือ
Tell me where is fancy bred, Or in the heart, or in the head?
How begot, how nourished?
Reply, reply.
It is engender'd in the eyes,
With gazing fed; and fancy dies
In the cradle where it lies.
I'll begin it,--Ding, dong, bell
ความเอยความรัก           เริ่มสมัครชั้นต้น ณ หนไหน
เริ่มเพาะเหมาะกลางหว่างหัวใจ    หรือเริ่มในสมองตรองจงดี